stanford-oval/wikipedia huggingface dataset:
אגם בולסנה
איים באגם > מרטנה

האי מרטנה (Martana) הממוקם מול העיירה מרטה ידוע בכך שפעם נשמרו בו השרידים הקדושים של כריסטינה מבולסנה (Santa Cristina di Bolsena) הקדושה כדי שלא יפלו לידי הברברים. שנים אחר כך, מספרת האגדה, בזמן שלטון הגותים, מלכת הגותים אמאלסונתה (Amalasuntha) מצאה את מותה האיום באי זה. אחיינה תיאודאהאד (Theodahad) שביקש לתפוש את השלטון, הוא שיזם את הקשר שהביא לרציחתה בידי מתנקש. האי כיום הוא רכוש פרטי וסגור למבקרים.
ניקוז

הנהר המנקז את מימי אגם בולסנה הוא הנהר מרטה (Marta) היוצא מהאגם ליד העיירה מרטה, ונשפך לים הטירני. הנהר עובר בעיירה מרטה ודרך טוסקניה לטרקוויניה (Tarquinia). הנהר מגיע לים באזור הלידו של טרקוויניה. שם, באזור נפלא שבין שפך המרטה לשפך המיניונה (Mignone), נוצרה שמורת הטבע ה"מלחה של טרקוויניה" (Salina di Tarquinia).
יישובים על שפת האגם

היישובים הבאים ממוקמים על חופי האגם:
בולסנה (Bolsena) – העיירה שנתנה את שמה לאגם, מפורסמת בשל הנס שקרה ב-1263, שבו בעת טקס אכילת לחם הקודש הפכו הלחם והמים לבשר ודם מ"גופו של האדון" (Corpus Domini). האירוע נחגג כל שנה ב-13 ביוני. העיירה ידועה גם בשל המיצג הנערך כל שנה בערב הפסטיבל, ב-23 ביולי, על חייה של כריסטינה הקדושה, פטרונית העיירה.
מונטפיאסקונה (Montefiascone) – שולטת על קו הרקיע בשל סדרת מבנים מרשימים, כמו ה-Rocca, והכיפה של סנטה מרגריטה. משכן הבישוף לשעבר, ידועה כיום בשל היין הלבן המיוצר ביקבים שסביב העיירה הקרוי "Est! Est!! Est!!!".
מרטה (Marta)– כפר הידוע בפסטיבל לכבודה של ה"מדונה של ההר" (Madonna del Monte) הקרוי "חגיגת המעבר" (Festa delle Passate) שלעיתים קרוי בראבאטה (Barabbata). התושבים חיים בעיקר מחקלאות, גידול צאן, ודיג .
קאפודימונטה (Capodimonte)– בקצה האגם, נקודת מוצא למעבורות לאיים.
ולנטנו (Valentano) – התפרסמה בשל המתמטיקאי בן המאה ה-18 פאולו רופיני, לאחר ששנים הייתה מרכזה של משפחת פרנזה (Farnèse), לאחר חורבן קסטרו (1649) ופירוק הדוכסות באותו שם. טירת פרנזה מכילה כיום את המוזיאון לפרהיסטוריה של חבל טושה.
גרדולי (Gradoli) – מפורסמת בשל תוצרת היין והשמן, במיוחד של הליקר הקרוי אליאטיקו (Aleatico). בעיירה מצוי הארמון פרנזה המרשים, שנבנה עבור הקרדינל אלכסנדר פרנזה שהפך לאפיפיור בשם פאולוס ה-3.
מערות קסטרו (Grotti di Castro)- בנוסף למערות המצויות ביישוב זהו מרכז לגידול תפוחי אדמה ועדשים.
סן לורנצו נואובו (San Lorenzo Nuovo) – נבנתה מחדש בסוף המאה ה-18 ומפורסמת בשל הארכיטקטורה המודרנית שבה. העיירה ידועה בשל הניוקי העשוי מתפוחי האדמה אותו אפשר לטעום בחגיגת הסגרה (sagra) המתרחשת בשבוע השני של חודש אוגוסט.
האי ביזנטינה
אגם בולסנה, כפי שהוא נראה מהטירה בבולסנה
הטירה בבולסנה
קרסט

נוף קרסטי – צוקים ליד טריאסטה
קַרְסְט (מסלובנית Kras; בגרמנית Karst) הוא תוואי נוף הנוצר כתוצאה מהמסה של סלעים, בדרך כלל מסוג גיר, גבס ודולומיט, על ידי מים. בנוף הקרסטי יש מספר תצורות נוף שחלקן ייחודיות, כגון בולענים, פירים אנכיים, מגדלי קרסט ומערות. נוף קרסטי נוצר לרוב באזור בעל מסלע גירני ותמיד באזור שבו יש מסלע מסיס.
מאפיינים מובהקים של הנוף הקרסטי הם הטרשונים. אלה גושי סלעים הבולטים מעל פני הקרקע. הטרשונים הם שרידים של שכבות סלע גיר, שמים חומציים חדרו לתוך הסדקים שבהן והרחיבו אותם. בכמה מנופי הטרשונים, עם הזמן, חומרי בליה מילאו את הסדקים והפכו לקרקע, שרידי הסלעים התמעטו, ובשטח נשארו גושי סלע בודדים מוקפים בקרקע.
קרסט הוא שמו הגרמני של אזור קראס (Kras) בסלובניה, שבו מערכות ניקוז ותצורות נוף קרסטיות.
היווצרות הנוף הקרסטי

לשם היווצרות הנוף הקרסטי יש צורך בשלושה גורמים:
מסלע לחי – גיר, גבס, מלח.
כמות משקעים מספקת – גשם, שלג, ברד.
פחמן דו-חמצני – מצוי באטמוספירה, בעיקר קרוב לפני הקרקע באזורים מרובי צמחייה.
המים היורדים כמשקעים ממיסים את הפחמן הדו-חמצני וכך נוצרת חומצה חלשה התוקפת את הגיר וממיסה אותו.
\ H_{2}O+CO_{2}\rightleftarrows H_{2}CO_{3}

 \ H_{2}CO_{3}+CaCO_{3}\rightleftarrows Ca^{2+}+2HCO_{3}^{-}
הגיר מומס אל תוך החומצה ונשטף איתה. עם הזמן המסת הגיר יוצרת אזורים נמוכים יותר בטופוגרפיה המקומית. באזורים אלו מצטברים רוב המשקעים וכך נוצרת באזורים אלו המסה מוגברת שמעמיקה, ולבסוף נוצר חיבור עם מערכת הניקוז התת-קרקעית במפלס מי התהום.
המסת הגיר יוצרת חללים תת-קרקעיים שלא ניתן להבחין בהם מעל פני הקרקע. חללים אלו מנקזים אליהם את המים הזורמים על פני השטח ומחלחלים אליהם. תהליך ההמסה הכימי הפיך. כך יכול להיווצר מצב שבו הנוזל החומצי המכיל בתוכו גם יונים של גיר יגיע לרוויה וישקיע את הגיר. משקעים אלו נקראים משקעי מערות והם כוללים תצורות רבות ומרהיבות של נטיפים, זקיפים, פניני מערות ועוד.
תופעות ונופים הקשורות בתהליכים קרסטיים

בתהליך הקרסטי מתמוססים בהדרגה הסלעים, החללים והסדקים מורחבים. קמינים ומערות עשויים להתמוטט כפי שניתן לראות בתופעת דולינות ההתמוטטות. התמוטטות מערה ששימשה מוביל תת-קרקעי, תיצור עמק מוארך. מאחר שצורתה הכללית של המערה היא מעין צינור, תשאיר ההתמוטטות עמק שקירותיו בעלי שיפוע שלילי. מצוקים אלה ידועים בכינוי צנירים. המייחד את הצנירים שנוצרו כתוצאה מהתמוטטות מוביל קרסטי היא הימצאותם משני צדי העמק. המובילים הראשיים הגדולים הם בעלי מפתח גדול ולכן סיכויי ההתמוטטות שלהם גדולים ביותר. לעומתם המובילים המשניים הצרים יותר יוותרו משני צדי העמק כמערות וכוכים. ככל הנראה העדרן של מערות ארוכות בארץ, נובע מהפעילות הטקטונית הצעירה שהתרחשה ובעקבותיה התמוטטו מערות רבות. על המערות שהתמוטטו ניתן למנות את מערת קשת שבגליל, מערה שהייתה בתוואי בו נמצא היום נחל אביב, מערה בה נמצא היום נחל עמוד, נחל קלח (שווייצריה הקטנה) ועוד. העמוד שבנחל עמוד והמגדלים שבנחל אביב הם שאריות שלא הומסו בתהליך היווצרות המערות. תופעה של עמודים המצויים בתוך מערה, ניתן לראות במערת אביב שלגדת נחל אביב, בגליל העליון.
בעיות זיהום

במערכות ניקוז קרסטיות ישנה סכנה רבה של זיהום מים על ידי גורמי זיהום אנושיים. אופי הזרימה במערכת ניקוז קרסטי הוא מהיר יחסית, ואין מנגנוני ניקוי וסינון של חומרים מזהמים. אי לכך אקוויפרים המתמלאים על ידי מערכות ניקוז קרסטיות רגישים מאוד לזיהום שלעיתים אף בלתי הפיך. במקרה כזה יש לפעול לטיהור מי האקוויפרים על ידי פעולות כימיות וביולוגיות מסובכות ויקרות, שעלולות לפגוע במאזן הטבעי.
הערות שוליים

↑  תהליכי המסה והשקעה קארסטיים, באתר school.kotar.cet.ac.il
| --- | --- |
בקרת זהויות :  NLI: 987007541065805171  BnF: cb119653244 (data)  GND: 4129942-5  LCCN: sh85071670  LNB: 000100712  NDL: 00565068  NKC: ph410037 
נוף טיפוסי בחבל הבארן, אזור קרסטי במערב אירלנד
"שלושת הגשרים" הם סדרה של גשרים קארסטים ייחודיים המהווים חלק מ"קארסט וולונג" שבמחוז וולונג ברפובליקה העממית של סין
קרן עווראת

קרן עווֹרַאת (קרן האישה), שנוסדה ב-1986, היא ארגון למען זכויות נשים המבוססת באסלאמאבאד, פקיסטן. מייסדות הקרן הן ניגאר אחמד ושהלה זיא. הקרן עוסקת בשתדלנות והסברה למען נשים, מארגנת מחאות והפגנות ועוסקת בהסברה ופעילות תקשורתית להעלאת מודעות.
רקע

קרן עווראת היא ארגון ללא מטרת רווח, חוץ ממשלתי, שמטרתה העצמת נשים וממשל תקין ודמוקרטי. המשרד הראשי של הקרן יש את המשרד הראשי הוא באיסלמבאד, ויש ארבעה משרדים אזוריים בערי בירה של הפרובינציות (לאהור, קראצ'י, פשאוור וכוויתה). בנוסף, לקרן יש רשת מתנדבות ברחבי פקיסטן, הפועלות כקבוצות או באופן אינדיבידואלי. בין הקבוצות ישנן ועדות פעולה, מרכזי משאבים, ומרכזי מידע. עם קבוצות אלה, בכל 110 מחוזות פקיסטן, קרן עווראת היא הארגון בעל הרשת המקומית הגדולה במדינה. הקרן נותנת סיוע לעמותות וארגונים אזרחיים אחרים, ופועלת מול רשויות מקומיות ופדרליות, מפלגות, מוסדות ומול מערכת המשפט. היא מבקשת להשפיע על מדיניות ולקדם הקמת תוכניות שיעניקו לנשים כוח כלכלי ופוליטי גדול יותר.
מטרות

סיוע לנשים להשיג שליטה רבה יותר על ידע ומשאבים ובהתנהלות מול מוסדות.
השפעה של גישות והתנהגות חברתיות כדי לייצר סביבה רגישה והיענות גדולה יותר לסוגיות נשים והתפתחותן.
פיתוח רשת חזקה של ארגוני החברה האזרחית כדי לתמוך בנשים ברמה הקהילתית והמחוזית.
קיום מערכות הסברה עבור עובדי ונציגי הציבור לפיתוח מדיניות ותכנון וכן חקיקה תומכת אשר תגביר את הגישה של נשים להזדמנויות ומשאבים.
עידוד השתתפות של נשים בממשל ובתהליכים פוליטיים.
פיתוח וחיזוק רשתות ארגונים אזרחיים למען חיזוק המאבק למען ממשל אחראי ושקוף, בדמוקרטיה השתתפותית.
פעילות

פעילות הארגון מתמקדת בתחומים הבאים:
עווראת מחזקת ארגונים שעובדים עם נשים בסיוע ליכולתן להתפרנס, לקבל הכרה תחת חוקי התעסוקה, ולקבל זכאות להטבות סוציאליות. הקרן מתמקדת במתן מענקים וקידום תקציבים ממשלתיים לטובת תעסוקת נשים.
תפקידה הקריטי של קרן אורת הוא לחזק ולהקל על ארגוני החברה האזרחית העובדים עם עובדות במגזר הבלתי פורמלי, כדי לאפשר להם להגדיל את התפוקה וההכנסה שלהם, לקבל הכרה על פי חוקי העבודה ולהיות זכאים להגנה חברתית. הדגש הוא על הענקת מענקים, מתן תמיכה לקידום העצמה כלכלית של נשים באמצעות הקצאת תקציבים מגבילים, שילוב של דאגות של נשים במסגרת המדיניות המקרו-כלכלית ובתוכניות להגנה על הסביבה.
פעילות זו כוללת הדרכה וחינוך פוליטי עבור אקטיביסטיות, כדי להבטיח המשך מעורבותן של נשים בהגדרת סביבתן הפוליטית והחברתית. בתוך זה, מתקיימים סמינרים, אספות ציבוריות, ופרסום מידע. המידע מתמקד בתפקידן של נשים בתור מחוקקות, מנהיגות אזרחיות, ובעלות מקצוע.
סיום אלימות נגד נשים הוא תנאי קריטי להעצמת נשים והבטחת זכויותיהן. קרן עווראת תומכת בצעדים כגון רפורמה במדיניות, חקיקה וחיזוק מנגנונים של אכיפת החוק, בנוסף לפעולה ישירה לחיסול האלימות נגד נשים וליישום נהלים לתמיכה בנפגעות אלימות וניצולי אלימות.
מטרות אלה מיושמות באמצעות שלוש תוכניות עיקריות:
תוכנית מידע לארגונים עממיים ופעילות נשים
תוכנית לחיזוק אזרחים למען קידום ופעילות נשים
תוכנית למען חקיקה ומדיניות עבור נשים
פעילות > קמפיינים

בין הקמפיינים הלאומיים שניהלה קרן עווראת:
קמפיין להכללת עבודת נשים במפקד האוכלוסין של שנת 1998: עמדת הממשלה הייתה לרוב שנשים עוסקות בעיקר בעבודות בית וגידול משפחה, ולכן מיאנה לרוב להכיר במאמציהן של נשים רבות לטובת כלכלת משפחותיהן. בעיקר בשנים של האסלאמיזציה של פקיסטן, תחת שלטונו של מוחמד זיא אל-חאק, נשים הודרו מן המרחבים הציבוריים, ולכן גם עבודתן נעשתה במרחבים ביתיים, או בתיווך גברים. משום כך, נושא ההכרה בעבודת נשים הפכה לאחד הנושאים המרכזיים במאמצים של ארגונים פמיניסטיים, ביניהם גם פורום פעולת נשים.
קמפיין להכללת נושא זכויות נשים בבחירות הלאומיות מאז שנת 1993.
קמפיין לביטול חוקי חדוד, אשר הכשירו אלימות כלפי נשים, והפכו מגוון סוגים של יחסים לפליליים, ומיגור תופעת "רצח על רקע כבוד המשפחה"
קמפיין אשר מתנהל מאז שנות ה-90 לשריון 33% מקומות בפרלמנט לנשים
מבצע סיוע לקורבנות אסונות טבע (כמו רעידת האדמה של 2005 והשטפונות של שנת 2009)
קמפיין זכויות יוצרים של נשים ילידיות
קמפיין לרישום ומעקב אלימות נגד נשים בפקיסטן
תוכנית מענקים למען שוויון מגדרי בשיתוף עם USAID
קמפיין למען שלום באפגניסטן ועיראק (2002–2004)
הקרן גם מעניקה פרסים במגוון תחומים, כמו אוריינות ויזמות חברתית.
הערות שוליים

↑  "Aurat Foundation". www.af.org.pk.
↑  Aurat Foundation marks Women’ Day, The Nation, February 13, 2016
↑  "Vision, Values, and Goals" (PDF). Aurat Foundation.
↑  Aurat Foundation, Women's Learning Partnership
↑  Projects, Aurat Publication & Information Service Foundation
↑  Aurat Foundation out to make maids chauffeurs, Express Tribune
קרטרטון (ניו זילנד)

| --- | --- |

 מדינה:  ניו זילנד ניו זילנד
 חבל:  ולינגטון
 תאריך ייסוד:  1857 
 על שם:  צ'ארלס קרטר 
 גובה:  77 מטרים
 אוכלוסייה:  ‏
  ‑ בעיירה:  5,800 (30 ביוני 2020)
 קואורדינטות:  41°01′30″S 175°31′39″E﻿ / ﻿41.025°S 175.5275°E﻿ / -41.025; 175.5275 
 www.cdc.govt.nz מועצה מקומית קרטרטון
  מפת מיקום  מפה מפורטת   (למפת ניו זילנד מוגדלת) אוקלנד ולינגטון גיזברן טאורנגה דנידין ואנקה קווינסטאון כרייסטצ'רץ' אינברקרגיל ים טסמןקרטרטון(למפת ניו זילנד רגילה) אוקלנד ולינגטון גיזברן טאורנגה דנידין ואנקה קווינסטאון כרייסטצ'רץ' אינברקרגיל ים טסמןקרטרטון  he tabBackground:;tabBorder:#aaa;defaultTab:0;
 
קַרְטֶרְטוֹן (באנגלית: Carterton, במאורית: Taratahi) היא עיירה בחבל ולינגטון בניו זילנד ומרכזה של מחוז קרטרטון. היא שוכן באזור החקלאי הנקרא ואיראראפּה באי הצפוני של ניו זילנד. היא ממוקמת 14 ק"מ דרומית מערבית ממסטרטון ו־80 ק"מ צפון מזרחית לעיר ולינגטון. בקרטרטון מתגוררים 5,850 תושבים (נכון ליוני 2021), מתוך אוכלוסיית מחוז הכוללת של 10,050.
קרטרטון נוסדה בשנת 1857. בראשיתה נקראה Three Mile Bush, ושימש מגורים לסוללי הכביש בין ולינגטון למסטרטון. מאוחר יותר שונה שמו כדי להנציח את צ'ארלס קרטר, שהיה אחראי על בניית "הגשר השחור" מעל הנהר ואיוהין מדרום ליישוב. היישוב מתאר את עצמו כ"בירת הנרקיסים של ניו זילנד", ומקיים פסטיבל נרקיסים מדי שנה ביום ראשון השני שחל בספטמבר.
היסטוריה

המועצה המקומית של קרטרטון היא רָשוּת השלטון המקומי הראשונה בעולם שבחרה בראש עיר טרנסג'נדר – כשבחרה בטרנסג'נדרית ג'ורג'ינה בייר. בייר אף הפכה לחברת הפרלמנט הטרנסג'נדר הראשונה בעולם ב־1999.
ב־7 בינואר 2012 התרסק כדור פורח מעט צפונית ליישוב; אחד עשר בני אדם נהרגו, והתאונה דווחה בכל העולם. כלי הטיס נגע בקו מתח גבוה אשר מזין את מערכת החשמל של קרטרטון, וכתוצאה מכך עלה באש וניתק את העיר מחשמל לזמן קצר.
דמוגרפיה

קרטרטון מתפרסת על 5.3 קילומטרים רבועים ונכון ל־2021 היו בו כ־5850 נפשות, בצפיפות אוכלוסין של 1,104 נפשות לקילומטר רבוע.
לפי מפקד האוכלוסין, 89.4% מתושבי קרטרטון ממוצא אירופאי, ו־15.4% מאורים.
אחוז הנולדים בחו"ל הוא 16.5%, לעומת 27.1% בניו זילנד כולה.
חלק מהמשיבים סירבו לומר מה השתייכותם הדתית; מתוך אלו שהשיבו, 51.9% היו ללא דת, 35.3% היו נוצרים, 0.7% היו הינדים, 0.2% היו מוסלמים, 0.5% היו בודהיסטים ו-2.7% היו בעלי דתות אחרות.
חינוך

בקרטרטון שלושה בתי ספר יסודיים (כיתות א' עד ח'). אין ביישוב בית ספר תיכון. התיכון הקרוב הוא Kuranui College, בגרייטאון, מרחק 10 קילומטרים.
תחבורה > כבישים

הכביש המהיר מס' 2 של ניו זילנד, אשר מחבר את ולינגטון למסטרטון, עובר דרך הרחוב הראשי של קרטרטון.
קו אוטובוס מס' 200 של Metlink מחבר בין קרטרטון לבין מסטרטון, גרייטאון, פת'רסטון, ומרטינבורו.
תחבורה > רכבת

קרטרטון מצוי על קו וייראראפה, של חברת KiwiRail ו־Transdev מטעם Metlink; הקו מחבר את קרטרטון לוולינגטון.
הערות שוליים

1 2  קרטרטון, באתר הסטטיסטיקות הרשמי של ניו זילנד (באנגלית)
↑  Sutherland, G. H. "Carter, Charles Rooking". Dictionary of New Zealand Biography. Te Ara - the Encyclopedia of New Zealand. נבדק ב-28 במרץ 2014. {{cite web}}:  (עזרה)
↑  "Carterton Travel Guide". Jasons Travel Media.
↑  "Daffodil Festival". Carterton District Council. נבדק ב-20 במאי 2018. {{cite web}}:  (עזרה)
↑  "How Georgina Beyer changed the face of Wairarapa electorate". Hawke's Bay Today. 16 בספטמבר 2017. {{cite news}}:  (עזרה)
↑  "Hot air balloon crash near Carterton kills 11". stuff.co.nz. 8 בינואר 2012. נבדק ב-12 בפברואר 2016. {{cite web}}:  (עזרה)
↑  "ArcGIS Web Application". statsnz.maps.arcgis.com. נבדק ב-10 במרץ 2022. {{cite web}}:  (עזרה)
↑  Statistical area 1 dataset for 2018 Census – updated March 2020 | Stats NZ, www.stats.govt.nz
| --- | --- |
בקרת זהויות :  NLI: 987007562051605171  LCCN: n80149070   WorldCat (עם LCCN): n80-149070
קייטי הולמס

| --- | --- |

הולמס, 2009
 לידה:  18 בדצמבר 1978 (בת 46) ארצות הברית טולדו, אוהיו, ארצות הברית 
 שם לידה:  Kate Noelle Holmes 
 מדינה:  ארצות הברית 
 תקופת הפעילות:  מ-1997
 מקום לימודים:  אוניברסיטת קולומביה 
 בן זוג:  טום קרוז (נישאו 2006–התגרשו 2012) ג'יימי פוקס (2013–2019)
 צאצאים:  סורי קרוז 
 מספר צאצאים:  1 
 פרסים והוקרה:  פרס בחירת הנוער לשחקנית דרמה (1999)  פרסי התקשורת של הליגה ההומו-לסבית נגד השמצה (2000) 
 פרופיל ב-IMDb
 
הולמס, 2011
קייט נואל הולמס (באנגלית: Kate Noelle Holmes; נולדה ב-18 בדצמבר 1978) היא שחקנית ובמאית קולנוע אמריקאית. פרצה לתודעה בזכות תפקידה בתור ג'ואי פוטר (אנ') בסדרה הנעורים "דוסון קריק" (1998–2003).
הולמס עשתה את הופעת הבכורה שלה בקולנוע ב-1997 עם תפקיד משנה בסרט "סופת קרח" של אנג לי. לאחר מכן השתתפה בסרטים "ללמד את גברת טינגל" (1999), "רואה בקלפים" (2000), "תא טלפון" (2002), "רסיסי אפריל" (2003), "בת הנשיא" (2004), "באטמן מתחיל" (2005), "המעניק" (2014), "לוגאן לאקי" (2017) ו"ברהאמס: הילד 2" (2020).
הופעת הבכורה שלה בתיאטרון בברודוויי הייתה בהפקה משנת 2008 של "כולם היו בניי" של ארתור מילר. בשנת 2011, היא גילמה את ג'קלין קנדי במיני סדרת הטלוויזיה "משפחת קנדי", תפקיד שהיא שחזרה במיני-סדרה "The Kennedys: After Camelot"‏ (2017). היא גם גילמה את פייג' פיני בעונה השלישית של הסדרה "ריי דונובן" (2015) ברשת שואוטיים.
הולמס עשתה את הופעת הבכורה שלה בבימוי עם הסרט "כל מה שהיה לנו" משנת 2016, בו היא גם כיכבה, ולאחר מכן ב-2022, בסרטה השני "Alone Together".
נישואיה של הולמס לשחקן טום קרוז, שנמשכו בין 2006 ל-2012, הובילו לתשומת לב תקשורתית רבה.
ביוגרפיה

הולמס נולדה בטולדו, אוהיו. היא הצעירה מבין חמישה ילדים שנולדו לקתלין, עקרת בית ופילנתרופית, ולמרטין ג'וזף הולמס האב, עורך דין ששיחק כדורסל באוניברסיטת מרקט תחת המאמן אל מקגוויר (אנ'). יש לה שלוש אחיות ואח אחד. הולמס הוטבלה כקתולית והתחנכה בכנסיית ישו המלך בטולדו.
היא סיימה את לימודיה באקדמיית נוטרדאם (אנ'), תיכון קתולי לבנות בלבד בטולדו (שם גם אמה למדה).
בגיל 14, היא החלה שיעורים בבית ספר לדוגמנות של מרגרט או'בריאן, מה שהוביל אותה לתחרות הבינלאומית של איגוד הדוגמנות והכישרונות (IMTA) שהתקיימה בניו יורק בשנת 1996. בסופו של דבר, הולמס הוחתמה אצל סוכן לאחר שביצעה מונולוג מתוך אל תיגע בזמיר.
חיים אישיים

בשנים 1998–1999 הולמס הייתה במערכת יחסים עם השחקן הקנדי ג'ושוע ג'קסון, שכיכב לצדה אז בסדרה "דוסון קריק". הולמס אמרה כי ג'קסון היה אהבתה הראשונה.
בשנים 2000–2005 ניהלה הולמס מערכת יחסים עם השחקן כריס קליין והשניים אף התארסו בחג המולד 2003, אך בתחילת 2005 סיימו את מערכת היחסים ביניהם.
באותה שנה החלה לצאת עם השחקן האמריקאי טום קרוז. ב-17 ביוני 2005, הציע קרוז להולמס נישואים במגדל אייפל שבפריז. ב-18 באפריל 2006 ילדה את בתם המשותפת, סורי. בנובמבר 2006 נישאו בני הזוג בטקס פרטי באיטליה. ב-29 ביוני 2012 פורסם כי הולמס הגישה בקשה לגירושין מקרוז, וב-10 ביולי 2012 חתמו השניים על הסכם הגירושים.
באותה עת שהייתה ביחד עם בעלה לשעבר, השחקן טום קרוז, למדה והתנסתה גם עם הסיינטולוגיה (קרוז עודנו מנציגיה הראשיים של הכת הסיינטולוגית), אך עם גירושיהם ולאחר שקיבלה איומים מכנסיית הסיינטולוגיה בעקבות כך - החליטה הולמס לנתק את קשריה עם הסיינטולוגיה, ולחזור לחיק הכנסייה הקתולית בה גדלה.
בשנת 2017, אחרי שמועות רבות, פורסם כי היא נמצאת בזוגיות כבר ארבע שנים עם השחקן האמריקאי ג'יימי פוקס. הסיבה שהזוג נמנע מלאשר את זה לתקשורת במשך שנים הייתה בגלל סעיף בהסכם הגירושים של הולמס עם טום קרוז, אשר אוסר על שניהם לצאת באופן פומבי עם בן/ת זוג אחר/ת בחמש השנים הראשונות לגירושין. לבסוף, היא וג'יימי פוקס נפרדו ב-2019.
בין השנים 2020–2021, הייתה בזוגיות עם השף אמיליו ויטולו ג'וניור.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1997 | סופת קרח | ליביטס קייסי |  |
| 1998 | המופרעים | רייצ'ל ווגנר |  |
| 1999 | גו | קלייר מונטגומרי |  |
| 1999 | ללמד את גברת טינגל | לי-אן ווטסון |  |
| 1999 | החבובות בחלל | ג'ואי פוטר (אנ') |  |
| 2000 | נערי פלא | האנה גרין |  |
| 2000 | רואה בקלפים | ג'סיקה קינג |  |
| 2002 | היעלמות מחשידה | קייטי בורק |  |
| 2002 | תא טלפון | פמלה "פאם" מקפאדן |  |
| 2003 | הבלש המזמר | מיליס |  |
| 2003 | רסיסי אפריל | אפריל בארנס | מועמדת פרס סטלייט לשחקנית הטובה ביותר בסרט קומדיה או מוזיקלי |
| 2004 | בת הנשיא | סמנת'ה מקנזי |  |
| 2005 | באטמן מתחיל | רייצ'ל דוז (אנ') |  |
| 2005 | תודה שעישנתם | הת'ר הלאווי |  |
| 2008 | לא דופקות חשבון | ג'קי טרומן |  |
| 2010 | הגבר הנוסף | מארי פאוול |  |
| 2010 | הרומנטיקנים | לורה | גם מפיקה בפועל |
| 2011 | אל תפחד מהחושך | קים |  |
| 2011 | בן של אף אחד | קארי וייט |  |
| 2011 | ג'ק וג'יל | ארין |  |
| 2013 | Days and Nights | אליס |  |
| 2014 | Miss Meadows | מיס מדוז | גם מפיקה בפועל |
| 2014 | המעניק | אמא של ג'ונאס |  |
| 2015 | האישה בזהב | פאם |  |
| 2015 | Touched with Fire | קרלה | גם מפיקה שותפה |
| 2015 | שפיצים | לאורה | דיבוב |
| 2016 | כל מה שהיה לנו | ריטה קרמייקל | גם במאית ומפיקה |
| 2017 | A Happening of Monumental Proportions | פרמדיקית |  |
| 2017 | לוגאן לאקי | בובי ג'ו לוגן צ'פמן |  |
| 2018 | דיקטטור יקר (אנ') | דרלין מילס |  |
| 2018 | אושן 8 | עצמה |  |
| 2019 | Coda | הלן מוריסון |  |
| 2020 | ברהאמס: הילד 2 | ליזה |  |
| 2020 | הסוד: האומץ לחלום | מירנדה וולס |  |
| 2022 | Alone Together | ג'ון | גם במאית, תסריטאית ומפיקה |
| TBA | Rare Objects | דיאנה | גם במאית, תסריטאית ומפיקה |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1998–2003 | דוסון קריק | ג'ואי פוטר (אנ') | תפקיד ראשי (6 ענות): 128 פרקים |
| 2008 | איליי סטון | גרייס | פרק: "Grace" |
| 2011 | משפחת קנדי | ג'קלין קנדי-אונאסיס | מיני-סדרה |
| 2011, 2013 | איך פגשתי את אמא | נעמי | 2 פרקים |
| 2015 | ריי דונובן | פייג' פיני | 11 פרקים |
| 2017 | The Kennedys: After Camelot | ג'קלין קנדי-אונאסיס | מיני-סדרה גם מפיקה בפועל ובמאית הפרק: "New Beginnings" |
| 2018 | רובוט צ'יקן | בלה / די די | דיבוב; פרק: "Never Forget" |
פילמוגרפיה > תיאטרון

| שנה | מחזה | תפקיד | הערות |
| --- | --- | --- | --- |
| 2008 | כולם היו בניי | אן דיבר | ברודוויי |
| 2012 | Dead Accounts | לורנה | ברודוויי |
| 2023 | The Wanderers | ג'וליה | אוף ברודוויי |
הערות שוליים

| --- | --- |
בקרת זהויות :  NLI: 987007605037405171  PLWABN: 9810573043905606  BIBSYS: 2044113  BNE: XX848941  BnF: cb14052651s (data)  CANTIC: a11877170  GND: 140603786  ISNI: 0000 0000 8352 6454  LCCN: no99045575  LNB: 000340927  MusicBrainz: f454236c-090a-4a1d-8efd-9ccf5347c99a  NKC: xx0038667  NLK: KAC201900051  NTA: 159402514  SUDOC: 155088017  VIAF: 161576914   WorldCat (עם VIAF): 161576914
משפחתו של דונלד טראמפ

משמאל לימין: דונלד, מלאניה, דונלד ג'וניור, בארון, איוונקה, אריק וטיפאני טראמפ בהשבעתו הראשונה של דונלד טראמפ לנשיאות ארצות הברית ב-2017
משפחתו של דונלד טראמפ, הנשיא ה-45 וה-47 של ארצות הברית (2017–2021, ו-2025–הווה) והבעלים של ארגון טראמפ, היא משפחה אמריקאית ממוצא גרמני וסקוטי. הם פעילים בתחומים של עסקים, בידור, פוליטיקה ונדל"ן. דונלד טראמפ, אשתו השלישית מלאניה טראמפ ובנם בארון היו המשפחה הראשונה במהלך כהונתו. אביו של טראמפ, פרד היה בנם של מהגרים גרמנים, בעוד שאמו, מרי אן מקלאוד, הייתה מהגרת סקוטית. לטראמפ חמישה ילדים משלוש נישואים, ועשרה נכדים.
מקורות המשפחה

לפי הביוגרפית גוונדה בלייר, מקור המשפחה לעורך דין נודד בשם הנס דרומפף, שהתיישב בקלאלשטאדט, כפר באזור פלאטין שבגרמניה, בשנת 1608, וצאצאיו שינו את שמם מדרומפף לטרמפ במהלך מלחמת שלושים השנים (1618–1648). שם המשפחה טראמפ מתועד בקלאלשטאדט מאז המאה ה-18. העיתונאית קייט קונולי, שביקרה בקלאלשטאדט, מצאה מספר וריאציות באיות של שם המשפחה בארכיוני הכפר, כולל דרומב, טרומב, טרומפ, טרום, טרומפף ודרומב.
סבים וסבתות > פרדריק טראמפ

בשנת 1885, סבו של דונלד טראמפ, פרידריך טראמפ, היגר מקלאלשטאדט, פלאטין (אז חלק מממלכת בוואריה), לארצות הברית בגיל 16. הוא שינה את שמו לפרדריק בשנת 1892 כאשר הפך לאזרח ארצות הברית. במהלך בהלת הזהב של קלונדייק, הוא צבר הון על ידי פתיחת מסעדה ומלון בבנט ולאחר מכן בוייטהורס, ששירתו מחפשי זהב בדרכם לאזור; ביוגרף אחד כתב שהעסק כלל בית בושת, תיאור שדונלד טראמפ אמר שהוא "מופרך לחלוטין". כאשר ניסה לחזור לגרמניה, הוא הוגלה בשנת 1905 על ידי גרמניה עקב חוסר שירות צבאי חובה ואי מתן הודעה לרשויות לפני עזיבתו בשנת 1885; ערעור נדחה. הוא מת בגל הראשון של מגפת השפעת הספרדית בשנת 1918. לאחר מותו, הונו עבר לאשתו ולבנו.
סבים וסבתות > אליזבת כריסט טראמפ

סבתו של דונלד טראמפ, אליזבת כריסט טראמפ, נולדה בשנת 1880 ונפטרה ב-6 ביוני 1966. היא נישאה לפרדריק טראמפ בשנת 1902 ועברה איתו לארצות הברית. כמו בעלה, היא הייתה ילידת קלאלשטאדט, ונולדה כבתם של פיליפ ומרי כריסט. פיליפ כריסט היה צאצא של יוהנס כריסט (1626–1688/9) מפלורסהיים, הסן. אליזבת כריסט טראמפ הייתה צאצאית של בונה העוגבים יוהאן מיכאל הרטונג (1708–1763) דרך סבתה מצד אביה סבינה כריסט.
סבים וסבתות > מלקולם מקלאוד

סבו מצד אמו של דונלד טראמפ, מלקולם "קאלום" מקלאוד, נולד ב-27 בדצמבר 1866 ונפטר ב-22 ביוני 1954. הוא היה חקלאי דייג וקצין בצבא.
סבים וסבתות > מרי אן סמית' מקלאוד

סבתו מצד אמו של דונלד טראמפ, מרי אן נולדה ב-11 ביולי 1867 ונפטרה ב-17 בדצמבר 1963. היא נישאה למקלאוד ב-23 באפריל 1891, והביאה עמו לעולם עשרה ילדים.
הורים > פרד טראמפ

אביו של דונלד טראמפ, פרד טראמפ (1905–1999), שנולד בניו יורק, היה יזם נדל"ן מצליח בניו יורק. באמצעות הירושה שלהם, פרד טראמפ ואמו אליזבת הקימו את E. Trump & Son בשנת 1927. החברה צמחה לבנות ולנהל בתים חד-משפחתיים בקווינס, מגורי חיילי הצי האמריקאי ליד מספנות מרכזיות לאורך החוף המזרחי, ויותר מ-27,000 דירות בניו יורק. טראמפ נחקר על ידי ועדת הסנאט של ארצות הברית על רווחים לא חוקיים ב-1954, ושוב על ידי מדינת ניו יורק ב-1966.
דונלד טראמפ הפך לנשיא עסקי הנדל"ן של אביו ב-1971, ושינה את שמו לארגון טראמפ בסביבות 1973. באותה שנה, דונלד ואביו נתבעו על ידי מחלקת המשפטים של ארצות הברית על הפרת חוק השיכון ההוגן. באמצע שנות ה-70, דונלד קיבל הלוואות מאביו שעלותן עלתה על 14 מיליון דולר (דונלד טען מאוחר יותר שהן היו רק מיליון דולר). דונלד שימש כיו"ר ונשיא ארגון טראמפ עד שנטל את תפקיד נשיא ארצות הברית.
הורים > מרי אן מקלאוד טראמפ

מרי אן מקלאוד טראמפ (1912–2000) נולדה בטונג, כפר קטן ליד סטורנוויי, באיי מערב סקוטלנד. היא הייתה בתו של דייג מאלקום מקלאוד ומרי מקלאוד (לבית סמית'). בגיל 17, היא היגרה לארצות הברית עם 50 דולר, ועברה לגור עם אחות לפני שהחלה לעבוד כעקרת בית בניו יורק. מרי ופרד טראמפ נפגשו בניו יורק ונישאו בשנת 1936, והשתקעו יחד בקווינס. מרי הפכה לאזרחית ארצות הברית בשנת 1942. בעת ביקור בסקוטלנד ביוני 2008, דונלד טראמפ אמר בין היתר, "אני חושב שאני מרגיש סקוטי".
אחים ואחיות > מריאן טראמפ בארי

מריאן בארי (1937–2023) הייתה אחותו הבכורה של דונלד טראמפ. היא הייתה שופטת פדרלית בבית המשפט לערעורים של המחוז השלישי.
אחים ואחיות > פרד טראמפ ג'וניור

פרדריק "פרדי" כריסט טראמפ ג'וניור (1938–1981) היה אחיו הגדול של דונלד טראמפ. הוא נפטר מהתקף לב ב-26 בספטמבר 1981, בגיל 42.